“ซีพี” ทุ่ม 1.5 หมื่นลบ. เข้าถือหุ้น 15% “ซิโนแวค” บ.ผลิตวัคซีนโควิดจีน
“ซีพี” ทุ่ม 1.5 หมื่นลบ. เข้าถือหุ้น 15% “ซิโนแวค” บ.ผลิตวัคซีนโควิดจีน
“ซีพี” ทุ่ม 1.5 หมื่นลบ. เข้าถือหุ้น 15% “ซิโนแวค” บ.ผลิตวัคซีนโควิดจีน
5 ม.ค. 2564

สำนักข่าวนิกเกอิ ได้รายงานเมื่อวันที่ 7 ธันวาคม 2563 ว่า บริษัท “ซิโน ไบโอฟาร์มมาซูทิเคิล ลิมิเต็ด” (Sino Biopharmaceutical Limited) ซึ่งเป็นบริษัทจดทะเบียนในฮ่องกง ควบคุมกิจการโดยบริษัท ซีพี ฟาร์มาซูติเคิล กรุ๊ป (CP Pharmaceutical Group) ได้ลงทุน 515 ล้านดอลลาร์ (ประมาณ 15,450 ล้านบาท) ครองสัดส่วนถือหุ้น 15% ในบริษัท ซิโนแวค ไลฟ์ ไซแอนซ์ (Sinovac Life Sciences) ซึ่งเป็นหน่วยที่รับผิดชอบการผลิตวัคซีนโคโรนาแวค CoronaVac ในเครือ “ซิโนแวค ไบโอเทค”
รายงานข่าวระบุว่า ก่อนหน้านี้กองทุนของจีน Advantech Capital และ Vivo Capital ของสหรัฐฯ ก็ได้ถือหุ้นของซิโนไบโอฟาร์ม (Sino Biopharm) บริษัทละ 6.3%
“เรามีความก้าวหน้าอย่างมากในการพัฒนาโคโรนา แวค บรรลุเป้าหมายสำคัญในการทดลองทางคลินิกในเอเชียและละตินอเมริกา” หยาน เหว่ยตง หยิน ประธานกรรมการประธานและผู้บริหารสูงสุดของซิโนแวค กล่าว
รายงานยังระบุด้วยว่า ซีพี กรุ๊ป (CP Group) ซึ่งเป็นบริษัทแม่ของซีพีฟาร์มา (CP Pharma) เป็นหนึ่งในบริษัทต่างชาติกลุ่มแรกที่เข้าไปลงทุนในประเทศจีน และปัจจุบันมีความสนใจตั้งแต่อาหารไปจนถึงการประกันภัย